Den Nord-Cimbriske Tilskuer, 1830-03-30
Frankerig. Den 15de Marts vare 404 Medlemmer af de Deputeredes Kammer forsamlede, for at votere og Adressen til Throntalen, som saa dristig og fri, som den er, eenstemmig blev antaget, og er meget energisk skreven; man seer deraf at de Deputerede ere besjællede af samme Aand, som Pairerne: "Sire, hedder det deri, "Folket elsker og agter Deres Authoritet, femten Aar hensvundne i Frihed og Fred, som det skylder Dem og Deres Broder, have dybt indgravet denne Taknemmelighed i dets Hjerte, som binder det til Deres durchlauchtigste Dynastie. En ved Erfaring øvet Forstand, siger det, at i Særdeleshed med Hensyn til Authoriteten, gjør Besiddelsens Alder det til den helligste af alle Titler, og at ikke mindre til Deres Thrones Lykke end til dets Roes, har Aarhundrede sat det i en Region, som er utilgjængelig for alle Storme. Folkets Overbeviisning forener sig med dets Pligt, det forestiller sig Deres Krones hellige Rettigheder som en Garantie for dets Frihed og Uforkrænkelighed, og som en Beskiermelse for dets Rettigheder. - Jmidlertid, Sire, midt iblandt de eenstemmige Følelser af Ærefrygt og Kierlighed, hvormed Deres Folk omgiver Dem, udvikler sig i Gemytterne en levende Uroe, som forstyrrer den Sikkerhed, Frankerig havde begyndt at nyde, og hvilke, hvis de skulle længe vedvare, kunne blive uheldsbringende for dets Rolighed. Vores Samvittighed, vores Ære, den Troskab vi have svoret Dem, og som vi stedse ville bevare for Dem, paalægger os det som Pligt, at opdage Dem Grunden dertil, Sire, det Charte, som vi have Deres durchlauchtigste Broders Viisdom at takke for, og hvilken Velgierning Deres Majestæt har i Sinde at befæste, tilstaaer som en hellig Ret Landets Jndskriden i Discussioner og Beraadslaaelsen om Landets offentlige Jnteresser. Denne Indskridelse maatte finde Sted. Den er paa en inddirecte og klog Maade omgivet af nøiagtig bestemte Grændser, og vi ville aldrig tillade at man vover det Forsøg at overtræde disse; men denne Indskridelses Resultat er ogsaa positiv, thi den gjør af Overeenstemmelsen mellem Deres Regjerings politiske Anskuelser og Deres Folks Ønsker, de offentlige Anliggenders regelmæssige Gang til uundgaaelig Betingelse. Sire, vores Troskab og vores Hengivenhed fordømme os til at sige Dem, at denne Overeensstemmelse ikke existerer. En uretfærdig Mistroe til det franske Folks Følelser og Forstand, udgjøre nu de Tanker, som beherske Regjeringen; Deres Folk er bedrøvet derover, thi det er fornærmende for Folket; det foruroligersig derover, fordi det er truende for dets Frihed. Denne Mistanke vil ikke kunne nærme sig Deres ædle Hjerte. Neil Sire, Frankerig vil ligesaalidet Anarchie, som Deres Majestæt Despotisme. Det fortjener at De sætter Tiltroe til dets Troskab, ligesom Landet til Deres Løfter. Maatte da, Deres Majestæts høie Viisdom gjøre Forskiel mellem dem, der miskjende en saa rolig Nation, og os, som iversyg for Kongens Tiltroe og Agtelse, med inderlig Overbeviisning lægger Dem et heelt Folks Smerte, paa Hjertet. Deres Majestæts kongel. Forrettigheder har givet Dem et Middel i Hænderne til at sikkre Statens Magter den constitutionelle Endrægtighed; det er den første og nødvendigste Betingelse, Thronens Kraft og Frankerigs Storhed."